**Iubirii să cutezi…**

*Aurel Oancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirii să cutezi să-i spui pe nume,

Cu adevăr şi-ncredere să o dezmierzi,

Să lupţi s-o aperi de ce-i rău în lume

Şi-n felu-acesta, nu ai cum s-o pierzi.

Iubirii să cutezi să-i dăruieşti comori,

Să ştii să preţuieşti ce Ea-ţi oferă,

Să-ţi fie inima ca un buchet de flori

Şi-oriunde-ai fi, să nu-ţi fie stingheră,

Iar dacă gânduri negre fără veste vin

S-aducă întristări Iubirii tale,

Păstrează-n permanenţă chipul tău senin

Şi ai curajul să le-alungi din cale.

Înfruntă tot ce-ar însemna primejdii.

Iubirea ta să aibă drumul drept mereu,

Să nu cunoască chinul deznădejdii

Şi să nu aibă timp pentru păreri de rău.